MESTSKÝ ÚRAD V ŽILINE

Materiál na rokovanie 
Mestského zastupiteľstva v Žiline

Číslo materiálu: _____/2013

K bodu programu
SPRÁVA

k protestu prokurátora proti všeobecne záväznému nariadeniu o používaní iných výstrojných súčiastok príslušníkmi mestskej polície Žilina, okrem súčiastok rovnošaty uvedených v § 22 bode 2 zákona č. 564/1991 Zb. o obecnej polícii v znení neskorších dodatkov 
číslo 19/2007   

Materiál obsahuje: 				      		Materiál prerokovaný:

1.	Návrh na uznesenie					Mestská rada
2.	Dôvodová správa						
3.	Správa k protestu prokurátora
4.	Fotokópia protestu prokurátora						

Predkladá: 

Ing. Igor Choma
primátor

Zodpovedný za vypracovanie:

JUDr. Jakub Ulaher
vedúci odboru právneho a majetkového

Žilina, marec 2013
NÁVRH NA UZNESENIE

Uznesenie č.__/2013 

Mestské zastupiteľstvo
	
I
1.	vyhovuje protestu prokurátora č. k. Pd 201/12-9 zo dňa 30.01.2013 (ďalej len „protest“) ako celku a ustanovenie čl. 3 bod 4 písm. c) VZN č. 19/2012 bude vypustené 

DÔVODOVÁ SPRÁVA

Dňa 04.02.2013 bol doručený protest prokurátora Okresnej prokuratúry Žilina č. k. Pd 201/12-9 zo dňa 30.01.2013 (ďalej len „protest“) proti všeobecne záväznému nariadeniu Mesta Žilina č. 19/2007 o používaní iných výstrojných súčiastok príslušníkmi Mestskej polície Žilina, okrem súčiastok rovnošaty uvedených v § 22, bode 2 zákona č. 564/1991 Zb. o obecnej polícii v znení neskorších dodatkov (ďalej len „VZN“). 

Orgán verejnej správy, ktorý napadnutý právny predpis vydal (t.j. v zmysle ustanovenia § 11 ods. 4 písm. g) zákona č. 369/1990 Zb. o obecnom zriadení mestské zastupiteľstvo), je povinný o proteste rozhodnúť a v prípade, že mu vyhovie, nezákonný predpis zrušiť alebo nahradiť novým, ktorý bude v súlade so zákonom.

Dôvody protestu prokurátora, ako aj odôvodnenie navrhovaného postupu sú bližšie uvedené v priloženej správe k protestu.

SPRÁVA K PROTESTU PROKURÁTORA

	Prokurátor v podanom proteste konštatuje, že z hľadiska procesu prijímania VZN neboli zistené nedostatky, avšak podľa jeho názoru čl. 3 bod 4 písm. c) VZN bol porušený zákon a to v §6 zák. č. 369/1990 Zb. o obecnom zriadení v znení neskorších predpisov  a §22 ods. 2, ods. 3 zákona č. 564/1991 Zb. o obecnej polícii v znení neskorších predpisov a preto navrhuje predmetné ustanovenie VZN zrušiť. 

Namietaný rozpor čl. 3 bod  4 písm. c) VZN s §6 zák. č. 369/1990 Zb. a §22 ods. 2, ods. 3 zákona č. 564/1991 Zb. – zákon č. 564/1991 Zb. v §22 ods. 2 ustanovuje výpočet výstrojných súčiastok ktoré tvoria uniformu príslušníka mestskej polície pričom v ods. 3 zákon splnomocňuje obec aby VZN určila aj ďalšie výstrojné súčiastky uniformy za podmienky, že bude dodržané rovnaké farebné vyhotovenie a primerané označenie príslušnosti k mestskej polícii.  Výstrojné súčiastky uniformy podľa zákona č. 564/1991 Zb. majú byť vyhotovené v bledomodrej, tmavomodrej a čiernej farbe. Mesto bolo teda zákonom č. 564/1991 Zb.  splnomocnené na ustanovenie ďalších výstrojných súčiastok uniformy výlučne v týchto farebných vyhotoveniach. VZN však v čl. 3 bod 4 písm. c) ustanovilo ako výstrojnú súčiastku uniformy „Reflexnú vestu – zelenej farby s nápisom Mestská polícia na chrbte a ľavej strane hrude“, čím sa odchýlilo od zákonnej požiadavky. Nakoľko pri reflexnej veste sa nejedná strictu senso o výstrojnú súčiastku uniformy ale o bezpečnostný prvok, ktorého farebnosť nie je zákonom č. 564/1991 Zb. limitovaná, navrhujeme ustanovenie čl. 3 bod 4. písm. c) VZN vypustiť a tým reflexnú vestu zo zoznamu výstrojných súčiastok vylúčiť. Pre ďalšie potreby mestskej polície budú teda existujúce reflexné vesty slúžiť v režime vzťahujúcom sa na bezpečnostné prvky.

Navrhujeme čl. 3 bod 4 písm. c) VZN vypustiť.  

Materiál bol prerokovaný Mestskou radou s odporučením materiál schváliť.